Гьаб дир г1умруялъул г1ашикъаб ихалъ Мун йик1ана дица рак1алъ ц1ехолей. Т1абиг1ат берцинай дир маг1арулай, Доб мехалъ щайзедай дида ятич1ей.  Дир г1умруялъ чваххи хисулеб буго, Сабурай, г1агарай, мун лъаралдаса. Рек1елъ йик1арайги к1очоней йиго К1арчанал дур берал гьимаралдаса.  Гьадаб хъах1ил зодихъ бакъ т1ерхьаниги, Дие дур нур г1ела г1умру гвангъизе. Г1агарлъиялъ ч1инхаз ч1ван дун лъуниги Мун хиралъараб рак1 хилиплъиларо.